સૌપ્રથમ સાબુદાણાને પલાળવા. પોચા બને એટલે કપડા ઉપર સૂકવવા. બટાકાને બાફી, છોલીને માવો કરવો. રાજગરાના લોટમાં તેલનું મોણ નાંખી બટાકાનો માવો ભેળવવો. મીઠું, મરી, આદું-મરચાં, કોથમીર, સીંગનો ભૂકો તથા ખાંડ નાંખવા. દહીં તથા જરૂરી પાણી નાંખીને તેનો લોટ બાંધવો. શીંગોડાના લોટમાં પાણી નાંખી સામાન્ય ઢીલું ખીરું બનાવવું. થાળીમાં સાબુદાણા પાથરવા. રાજગરાની કણકમાંથી નાનો લૂવો લઇને તેનું પાતળું વડું થેપવું. શીંગોડાના ખીરામાં બોળી પાથરેલા સાબુદાણા ઉપર દબાવવું. આ રીતે બંને બાજુએ સાબુદાણા ચોંટાડી થાળીમાં મૂકવું. બધાં વડાં આ પ્રમાણે તૈયાર કરી તેલ ગરમ મૂકવું. તેલમાં ધીરે તાપે વડાં તળવા. આછા ગુલાબી થાય એટલે નિતારીને પેપર નેપ્કિન ઉપર મૂકવાં. ગરમ વડાં ઉપર ચપટી મસાલો ભભરાવવો. દહીં સાથે ઉપયોગમાં લેવા.